|  |  |  |  |  |
| --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ**  **ΘΡΗΣΚΕΥΜΑΤΩΝ**  **--** | |  | **Λάρισα, 18/04/2019**  **Αρ.Πρωτ.: 4794** | |
| **ΠΕΡΙΦΕΡΕΙΑΚΗ ΔΙΕΥΘΥΝΣΗ**  **ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ**  **ΕΚΠΑΙΔΕΥΣΗΣ ΘΕΣΣΑΛΙΑΣ**  **ΑΥΤΟΤΕΛΗΣ ΔΙΕΥΘΥΝΣΗ ΔΙΟΙΚΗΤΙΚΗΣ, ΟΙΚΟΝΟΜΙΚΗΣ & ΠΑΙΔΑΓΩΓΙΚΗΣ ΥΠΟΣΤΗΡΙΞΗΣ**  **ΤΜΗΜΑ Β΄ ΟΙΚΟΝΟΜΙΚΩΝ ΥΠΟΘΕΣΕΩΝ**    **----** | |  |  |  |
| **Ταχ. Δ/νση:** | Μανδηλαρά 23 |  |  | **ΠΡΟΣΚΛΗΣΗ ΓΙΑ ΟΙΚΟΝΟΜΙΚΗ**  **ΠΡΟΣΦΟΡΑ** |
| **Τ.Κ. - Πόλη:** | 412 22 Λάρισα |
| **Ιστοσελίδα**: <http://pde.thess.sch.gr>  **Πληροφορίες:** Κατσαβού Αικ.  **Τηλέφωνο:** 2410-539215  **Fax:** 2410-539219  **e-mail**: [mail@thess.pde.sch.gr](mailto:mail@thess.pde.sch.gr) | |
|  |  |
|  |  |

**ΘΕΜΑ : «Πρόσκληση για οικονομική προσφορά παροχής υπηρεσιών μεταφοράς αποστολής σχολικής ομάδας»**

*Σχετ.: Ν. 4412/2016 (ΦΕΚ 147/Α’) Περί Δημοσίων Συμβάσεων*

*Ν.4270/2014 (ΦΕΚ 143/Α’) Περί Δημοσίου Λογιστικού*

Σας προσκαλούμε, σύμφωνα τις διατάξεις του νόμου 4412/2016 (ΦΕΚ 147 Α’), να καταθέσετε γραπτή προσφορά για την πραγματοποίηση μετακίνησης μαθητών, συνοδού, διαιτητή και αρχηγού αποστολής της σχολικής ομάδας Πετοσφαίρισης κοριτσιών του 1ου ΓΕΛ Ελασσόνας σύμφωνα με το αριθ. πρωτ. 8645/18-04-2019 έγγραφο της Δ.Δ.Ε Λάρισας, όπως αναγράφεται στον παρακάτω πίνακα.

Η ***γραπτή προσφορά*** θα κατατεθεί μέχρι την **Πέμπτη, 18 Απριλίου 2019, και ώρα 11.00** στα γραφεία της Διεύθυνσης Δευτεροβάθμιας Εκπαίδευσης Λάρισας, υπόψη κας Τσελεπίδου είτε με τηλεομοιότυπο 2414400092, είτε αυτοπροσώπως, είτε με ηλεκτρονικό ταχυδρομείο mail@dide.lar.sch.gr.

Η ***εξόφληση της δαπάνης*** θα γίνει σύμφωνα με το ν. 4270/2014 *(ΦΕΚ 143/Α’)* περί Δημοσίου Λογιστικού, όπως τροποποιήθηκε και ισχύει, από τη Δημοσιονομική Υπηρεσία Εποπτείας και Ελέγχου Λάρισας σε τραπεζικό λογαριασμό που θα μας υποδείξετε (αρ. ΙΒΑΝ-Φωτοτυπία πρώτης σελίδας βιβλιαρίου τραπέζης) και η σχετική δαπάνη έχει προβλεφθεί στο Φ/ΕΦ 1019-201-9900700, Α.Λ.Ε. 2420908001 της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Θεσσαλίας.

H ***απευθείας ανάθεση*** της προμήθειας θα γίνει με κριτήρια που ορίζουν οι διατάξεις του ν. 4412/2016 (ΦΕΚ 147 Α΄) ήτοι:

α) τη δυνατότητα καλής και έγκαιρης εκτέλεσης για τη διάθεσή τους καθώς και το χρόνο παράδοσης τους,

β) την πιο οικονομική προσφορά από άποψη τιμής,

γ) τη συμμόρφωση ως προς τους παρακάτω Eιδικούς Όρους και τις προϋποθέσεις που προβλέπονται από το ΠΔ 339/1996 (ΦΕΚ 225 Α’) περί οργάνωσης ταξιδίων:

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, ο δε ανάδοχος υποχρεούται να τα παράσχει.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Η Αναθέτουσα Αρχή διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των ειδικών όρων. Οι συμμετέχοντες δεν έχουν καμία οικονομική απαίτηση σε τέτοια περίπτωση.
* Το μεταφορικό μέσο τίθεται στη διάθεση της αποστολής της σχολικής ομάδας για όποια μετακίνηση προκύψει κατά τη διάρκεια της παραμονής της, για τη διεξαγωγή των σχολικών αγώνων, από την ημερομηνία αναχώρησης της στις 18-04-2019 έως την ημερομηνία επιστροφής της στις 19-04-2019.

**ΠΙΝΑΚΑΣ ΜΕΤΑΚΙΝΗΣΗΣ ΣΧΟΛΙΚΗΣ ΟΜΑΔΑΣ ΔΔΕ ΛΑΡΙΣΑΣ**

|  |  |  |  |
| --- | --- | --- | --- |
| Ημερ/νία Μετακίνησης: | 18-4-2019 | | |
| Μετακίνηση από 18-04-2019 έως 19-04-2019: | Από | Προς | Επιστροφή |
| ΕΛΑΣΣΟΝΑ | ΠΑΤΡΑ | ΕΛΑΣΣΟΝΑ |
| Σχολική Μονάδα: | 1ο ΓΕΛ ΕΛΑΣΣΟΝΑΣ (ΚΟΡΙΤΣΙΑ) | | |
| Αριθμός μαθητριών: | 11 | | |
| Αριθμός Συνοδών: | 3 (Συνοδός – Αρχηγός αποστολής-Διαιτητής) | | |
| Αιτιολογία μετακίνησης: | ΣΧΟΛΙΚΟΙ ΑΓΩΝΕΣ ΠΕΤΟΣΦΑΙΡΙΣΗΣ ΚΟΡΙΤΣΙΩΝ Γ΄ ΦΑΣΗΣ | | |

Ο Περιφερειακός Δ/ντής Α/θμιας &

Β/θμιας Εκπ/σης Θεσσαλίας

Δρ Γεώργιος Δοδοντσάκης

Κοινοποίηση: Δ.Δ.Ε. Λάρισας